รองนายกรัฐมนตรี ระบุ ยังไม่ทราบกำหนดวันอภิปรายไม่ไว้วางใจ รอการประสานงาน เพื่อพิจารณาวันที่เหมาะสม
รองนายกรัฐมนตรี ระบุ ยังไม่ทราบกำหนดวันอภิปรายไม่ไว้วางใจ รอการประสานงาน เพื่อพิจารณาวันที่เหมาะสมนายวิษณุ เครืองาม รองนายกรัฐมนตรี กล่าวถึงการอภิปรายไม่ไว้วางใจว่า ขณะนี้ยังไม่ทราบวันที่จะอภิปราย ซึ่งตามขั้นตอนทางสภาฯจะต้องมีหนังสือสอบถามมายังรัฐบาลว่าสะดวกในวันใด หากมีการประสานมาภายในวันนี้ ก็สามารถหารือในที่ประชุมคณะรัฐมนตรีวันพรุ่งนี้ได้ทันที และจำเป็นต้องประสานกับคณะกรรมการประสานงานพรรคร่วมฝ่ายค้าน หรือวิปฝ่ายค้าน และประธานสภาผู้แทนราษฏรด้วย เพื่อพิจารณาถึงความเหมาะสม ความสะดวกและจำเป็นของสภาฯ ส่วนกรณีที่ฝ่ายค้านต้องการให้มีการอภิปรายในวันที่ 19 กุมภาพันธ์นั้น ได้รับทราบเรื่องนี้จากข่าวแล้ว แต่ทั้งหมดต้องขึ้นอยู่กับประธานสภาฯพิจารณา โดยจะต้องมีการอภิปรายภายในวันที่ 28 กุมภาพันธ์ เนื่องจากปิดสมัยการประชุมสภาฯหากฝ่ายค้านอภิปรายในประเด็นที่เกี่ยวข้องกับการทำงานของรัฐบาลในยุค คสช.นายวิษณุ กล่าวว่า ขึ้นอยู่กับประธานสภาฯว่าจะอนุญาตให้อภิปรายในประเด็นดังกล่าวหรือไม่ ซึ่งหากมีการอนุญาตรัฐบาลก็ต้องเตรียมข้อมูลให้พร้อมชี้แจง ขณะเดียวกันหากระหว่างการอภิปรายมีการเสนอญัตติให้ปิดประชุมสภา ก็ขึ้นอยู่กับสมาชิกที่จะเสนอเพื่อให้ที่ประชุมได้ลงมติ ซึ่งก็สามารถทำได้ ไม่ถือว่าเป็นญัตติซ้อนญัตติ เพราะเป็นไปตามข้อบังคับการประชุมนายวิษณุ ยังเชื่อมั่นว่า ประธานสภาฯจะสามารถทำหน้าที่ควบคุมการประชุมได้เป็นอย่างดี ส่วนกรณีการเสียบบัตรแทนกันของ ส.ส.นั้น รัฐบาลไม่มีหน้าที่ต้องไปกังวล แต่เกรงไว้ก็ดี มิเช่นนั้นจะถือว่าประมาท เพราะความประมาทเป็นหนทางแห่งความตาย